Marlize Roux bekroon by SFP-konferensie - Sterre
HomeSakeMarlize Roux bekroon by SFP-konferensie
Marlize Roux, hoof van MMR Finansiële Dienste, is onlangs vereer met drie gesogte toekennings by Succession Financial Planning (SFP) se jaarlikse konferensie vir makelaars in Kaapstad. Die geleentheid word gehou vir alle SFP-makelaars regoor Suid-Afrika. SFP is tans die tweede grootste makelaarshuis in die land met R14.5 biljoen se bates onder hulle bestuur. MMR is deel van SFP Wealth.
Roux is aangewys as die streekskampioen in die Wes-Kaap. Sy het ook die prys ontvang as SFP Wealth se finansiële beplanner van die jaar. Sy is ook bekroon as die vierde beste konsultant in Suid-Afrika. Hierdie pryse is juis indrukwekkend omdat daar so baie makelaars is wat vir hulle meeding.
Roux is egter nederig oor hierdie pryse en het haar span by MMR bedank vir die manier waarop hulle haar onderskraag en die maatskappy suksesvol maak.
“Baie dankie aan die hele span by MMR. Elke personeellid het op ’n manier bygedra tot hierdie prestasies en ek kan nie genoeg beklemtoon hoe hard almal agter die skerms werk nie. Ons strewe daarna om die beste diens vir ons kliënte te verseker – hierdie prestasies is ’n teken dat ons op die regte spoor is,” meen Roux.
Die voordele van finansiële beplanning
Nuwe House of Rooibos, opgedra aan die Nektar van die Natuur
Laat jou gunsteling-ster vir jou ’n persoonlike video stuur
The Joetsie Group impresses again with Graafwater reservoir